เเฟนผมเวียนหัวบ่อยครับ ประจำเดือนยังไม่มา
สวัสดีค่ะ การที่ประจำเดือนยังไม่มา อาจเกิดจาก1. การตั้งครรภ์2. มีความเครียด ทำงานหนัก ออกกำลังกายหักโหม อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบายหากประจำเดือนขาดมาหลายวันแล้ว แนะนำควรตรวจหาการตั้งครรภ์ดูเป็นอันดับแรก หากตรวจพบ อาการเวียนหัวก็เป็นอาการของการตั้งครรภ์ แต่หากตรวจไม่พบ อาการเวียนหัวก็เกิดจากสาเหตุอื่นๆ เช่น ร่างกายขาดน้ำ ดื่มน้ำน้อย มีภาวะโลหิตจาง อาจเป็นอาการร่วมของโรคอื่นๆ เช่น ไข้หวัด ภูมิแพ้ หรือเกิดจากความเครียด วิตกกังวล พักผ่อนไม่เพียงพอ เป็นต้น แต่หากมีอาการเวียนหัวแบบบ้านหมุน อาจเกิดจาก โรคหินปูนในหูชั้นในเคลื่อน โรคน้ำในหูไม่เท่ากัน หูชั้นในอักเสบ ภาวะแทรกซ้อนจากการติดเชื้อซิฟิลิส ไวรัสต่างๆ การใช้ยาบางชนิดที่มีผลต่อระบบประสาททรงตัวในหูชั้นใน เป็นต้น